**Zápisnica**

**z valného zhromaždenia**

**Združenia pre kariérové poradenstvo a rozvoj kariéry**

(ďalej len „ZKPRK“)

**konaného dňa:** 22. 2. 2019 o 16:30 h

**Miesto konania:** K.A.B.A.Slovensko, Komenského19, Martin

**Prítomní:** podľa prezenčnej listiny (prítomných 35 delegátov)

**Program:**

1. Otvorenie
2. Voľba mandátovej a volebnej komisie
3. Správa o činnosti ZKPRK za obdobie od posledného VZ
4. Správa o hospodárení ZKPRK a Správa o revízii hospodárenia ZKPRK
5. Vnútorný poriadok ZKPRK
	1. Náhrada vynaložených nákladov
	2. Komisia pre rozvoj kvality
	3. Logo kvality
6. Plán aktivít ZKPRK na rok 2019
7. Predstavenie kandidátov, voľby predsedu, ďalších členov Rady ZKPRK a revízora ZKPRK
8. Rôzne, diskusia
9. Schválenie uznesení a záver valného zhromaždenia
10. Oslava piatych narodenín ZKPRK

**K bodu 1**

Úvodné slovo a vedenie valného zhromaždenia prevzal Š. Grajcár. Privítal zúčastnených a predstavil program zasadnutia. Po úvodnej časti pokračoval program VZ podľa navrhnutého programu, ktorý účastníci jednohlasne odsúhlasili. Rovnako bola jednohlasne zvolená p. Mária Jaššová za zapisovateľku a p. Silvia Čornaničová za overovateľku zápisnice.

**Uznesenie č. 1/2019**: Delegáti VZjednohlasne zvolili p. Máriu Jaššovú za zapisovateľku a p. Silviu Čornaničovú za overovateľku zápisnice.

Hlasovanie: za – 35 hlasov, proti – 0 hlasov, zdržali sa – 0 hlasov

**K bodu 2**

**Uznesenie č. 2/2019**: Delegáti VZjednomyseľne zvolili mandátovú komisiu v nasledovnom zložení: p. Štefan Grajcár, p. Štefan Hrin, p. Drahomíra Vaňousová.

Hlasovanie: za – 35 hlasov, proti – 0 hlasov, zdržali sa – 0 hlasov

**Uznesenie č. 3/2019**: Delegáti VZjednohlasne zvolili volebnú komisiu v nasledovnom zložení: p. Zuzana Kršková, p. Lenka Martinkovičová, p. Adriana Mašková.

Hlasovanie: za – 35 hlasov, proti – 0 hlasov, zdržali sa – 0 hlasov

**K bodu 3**

Predseda ZKPRK T. Šprlák predniesol správu o činnosti združenia za ostatný rok 2018.

Stručný prehľad aktivít:

ZKPRK oslavuje v tomto roku 5. výročie svojho vzniku. Jeho aktivity rozvíjajú 4 piliere združenia:

1. pilier – Združovanie a sieťovanie odborníkov a podpora spolupráce: Združenie sa rozrástlo o 26 nových členov, celkovo má 90 členov, z toho 11 právnických osôb. ZKPRK je zapojené do štyroch projektov Erasmus+ :

* + Qual-IM-G *(kvalita v kariérovom poradenstve)*
	+ Rominko II *(kariérové poradenstvo pre Rómov)*
	+ EDECO *(sebaskúsenostný výcvik)*
	+ ELAIS *(IT v poradenstve pre rozvoj kariérových zručností)*

2. pilier – Podpora odborného rastu a vzdelávania: ZKPRK organizovalo Letnú školu kariérového poradenstva s 27 účastníkmi, Zimnú školu kariérového poradenstva so 40 účastníkmi, Školenie GDPR pre poradcov v máji 2018, Mobility KA1 pre troch účastníkov ZKPRK na „Strengths based coaching“ a „Narrative coaching“. Konali sa aj regionálne kluby: v januári 2018 Kariérové kolegovanie (BB, MT, BA, NR), v apríli 2018 Ako využiť kreatívne myslenie (BA), v októbri 2018 Moderné techniky (BA, MI).

3. pilier – Šírenie povedomia: V rámci zviditeľňovania služieb kariérového poradenstva sa dobrovoľníci ZKPRK zúčastňovali veľtrhov: v januári a februári 2018 a 2019 Kam na vysokú (TN, NR, ZA, BB, KE, PO), v apríli 2018 Job Expo, v septembri 2018 Gaudeamus Nitra, v októbri Michalovce, v novembri 2018 JobSpott Trnava. Polročne (jar, jeseň) sa tiež uskutočňujú stretnutia „Na kávu s kariérovým poradcom“ (BA, NR, BB) a realizovali sa Raňajky s kariérou (HR). V spolupráci s centrom Euroguidance združenie organizovalo Týždeň kariéry, do ktorého sa zapojilo 25 organizácií s 39 aktivitami. Do aktivít združenia sa zapojilo 20 dobrovoľníkov, ktorí odpracovali vyše 300 hodín.

4. pilier – Presadzovanie záujmov: v auguste 2018 sa ZKPRK zapojilo do tvorby Stratégie celoživotného vzdelávania (MŠVVaŠ SR), realizovalo prieskum s viac ako 140 odpoveďami a navrhlo 8 strategických opatrení. ZKPRK pracuje na vytvorení štandardu pre kariérové poradenstvo. Spolupracuje na projektoch „Mapovanie stavu a potrieb celoživotného poradenstva“ (AINova) a „Upskilling Pathways“ (ŠIOV). Obrovským úspechom je schválenie kandidatúry ZKPRK ako usporiadateľskej organizácie pre organizáciu svetového kongresu IAEVG v Bratislave v septembri 2019. ZKPRK sa tiež zúčastnilo pripomienkového konania k novele zákona o odbornom vzdelávaní a o pedagogických zamestnancoch, v ktorých boli mnohé naše pripomienky zapracované.

ZKPRK rozvíja svoje aktivity aj vo virtuálnom priestore – na webstránke a na sociálnych sieťach. Na stránku združenia pribudlo 66 odborných článkov a reportáží. Stránka má 11 963 unikátnych návštevníkov ročne. Klientska zóna stránky sa zatiaľ veľmi nevyužíva, rovnako ako i členská zóna. Na Facebooku má ZKPRK 800 lajkov, čo je na odborné profesijné združenie úspech.

Otázky od zúčastnených k predloženej Správe neboli žiadne.

T. Šprlák sa tiež poďakoval členom končiacej Rady združenia za veľké nasadenie a aktivitu v ZKPRK a následne im odovzdal vína z ďalekého Francúzska.

**Uznesenie č. 4/2019**: Správu o činnosti ZKPRK, ktorú predložil p. Tomáš Šprlák, predseda ZKPRK, prítomní delegáti jednohlasne odsúhlasili.

Hlasovanie: za – 35 hlasov, proti – 0 hlasov, zdržali sa – 0 hlasov

**K bodu 4**

So správou o hospodárení vystúpila L. Martinkovičová. Uviedla nasledovné :

**1/ Počet členov**

Podľa zoznamu členov ZKPRK je k 20. 2. 2019 **34 platiacich členov ZKPRK** (plus 10, ktorým bol členský príspevok odpustený za dobrovoľnícku činnosť)

**2/ Peňažné prostriedky v EUR**

**Stav finančných prostriedkov k 7. 11. 2017: + 14.949,57 €**

 z toho: na účte 14.935,89 €

 (z toho projektové financie 9.010,00 €)

 pokladňa 13,68 €

**Stav finančných prostriedkov k 20. 2. 2019: + 22.849,73 €**

 z toho: na účte 22.833,94 €

 (z toho projektové financie 5.558,77 €)

 pokladňa 16,17 €

**3/ Príjmy a výdaje v EUR za obdobie od 7. 11. 2017 do 20. 2. 2019**

 Príjmy celkom 37.015,61 €

 Výdaje celkom 29.115,53 €

 **Celkový stav 7.900,16** €

 Stav k 7. 11. 2017 14.949,57 €

 **Koncový stav k 20. 2. 2019 + 22.849,73 €**

Najväčšie položky na strane výdajov (mimo projektových peňazí) tvoril nájom za priestory pre Letnú školu kariérového poradenstva, 500 eur stála tvorba webstránky pre kongres IAEVG.

Následne sa otvorila diskusia k Správe o hospodárení a činnosti. Slova sa ujal Š. Grajcár, ktorý vysvetlil, že väčšina prostriedkov je viazaná na projekty, to znamená, že finančné prostriedky budú použité na projektové aktivity. Minulý rok sa v rámci 2 % vyzbieralo cca 700 eur. Tento rok sa nestihla registrácia z administratívnych dôvodov. Následne sa poďakoval L. Martinkovičovej za vedenie hospodárenia združenia.

**Uznesenie č. 5/2019**: Správu o hospodárení ZKPRK, ktorú predložila p. Lenka Martinkovičová, hospodárka ZKPRK, prítomní delegáti berú na vedomie predloženú správu.

Hlasovanie: za – 35 hlasov, proti – 0 hlasov, zdržali sa – 0 hlasov

T. Hvizdošová – revízorka združenia predniesla revíznu správu. Revízia bola vykonaná 21. 2. 2019 za obdobie od 9. 11. 2017, kedy sa konalo predchádzajúce Valné zhromaždenie ZKPRK, až do 20. 2. 2019. Jediná nezrovnalosť v účtovníctve je rozdiel plus 38 centov. Inak všetko sedí, neboli zistené žiadne závažné nedostatky, preto revízorka nenavrhuje žiadne nápravné opatrenia.

**Uznesenie č. 6/2019**: Správu o revízii hospodárenia ZKPRK, ktorú predložila p. Tatiana Hvizdošová, revízorka ZKPRK, prítomní delegáti VZ vzali na vedomie.

**K bodu 5**

Ďalším bodom bolo schvaľovanie Vnútorného poriadku ZKPRK. Návrh vnútorného poriadku bol členom Združenia zaslaný 18. 2. 2019. T. Šprlák predstavil návrh vnútorného poriadku, ktorý bol členom ZKPRK zaslaný 5 dní pred konaním VZ.

Nasledovalo hlasovanie o výške náhrad pre dobrovoľníkov:

Hlasovanie za návrh 7 eur – 0 hlasov

Hlasovanie za návrh 10 eur – 35 hlasov.

Väčšinou boli schválené paušálne náhrady pre dobrovoľníka vo výške 10 eur na hodinu.

T. Šprlák pripomenul dôležitosť priebežného dopĺňania si výkazu dobrovoľníka. Schválený návrh náhrad výdavkov dobrovoľníckej činnosti platí od 24. 2. 2019.

T. Šprlák predstavil bod vnútorného poriadku, ktorý sa týka vytvorenia Komisie pre rozvoj kvality. Ide o špeciálnu pracovnú skupinu, ktorej úlohou bude pilotne overiť a rozvíjať systém zabezpečovania kvality pre poradcov a poskytovateľov služieb kariérového poradenstva.

ZKPRK pracuje na vytváraní štandardov kvality na základe potreby zvnútra komunity, ktorá bola formulovaná už v minulosti. Existuje už rozpracovaný návrh na štandardy kvality pre kariérového poradcu – poslaný účastníkom Valného zhromaždenia.

Účastníci mentoringového programu z januára 2019 si proces sebahodnotenia podľa navrhovaných štandardov kvality vyskúšali. K celému procesu sa vyjadrili 3 účastníci - P. Csóri, Z. Záhradníková a K. Štukovská. Všetci skonštatovali, že hoci sa proces spočiatku zdal náročný, bol užitočný pre reflexiu každodennej praxe a vytvára príležitosť na sebarozvoj.

Diskutovalo sa o zložení Komisie pre rozvoj kvality. Tá bude podliehať rade ZKPRK a do konca septembra 2019 má zabezpečiť realizáciu certifikačného procesu pre 7 jednotlivcov a 3 spoločnosti. Bo vyhotovený návrh, aby v komisii boli zastúpené všetky sektory – súkromný, sektor vzdelávania aj zamestnanosti. Záujem o činnosť v komisii prejavili p. E. Kováčová (neprítomná), Z. Gališinová (neprítomná), T. Šprlák, M. Martinkovič, P. Kmeť, Z. Záhradníková a Š. Hrivňáková.

**Uznesenie č. 8/2019**: Prítomní delegáti jednohlasne schválili nasledovných sedem členov Komisie pre rozvoj kvality ZKPRK (v poradí podľa abecedy): pp. Zuzana Gališinová, Štefánia Hrivnáková, Pavol Kmeť, Eva Kováčová, Martin Martinkovič, Tomáš Šprlák, Zuzana Záhradníková.

Hlasovanie: za – 35 hlasov, proti – 0 hlasov, zdržali sa – 0 hlasov

**Uznesenie č. 9/2019**: Prítomní delegáti jednohlasne udelili mandát Komisii pre rozvoj kvality ZKPRRK pre vytvorenie systému zabezpečovania kvality pre individuálnych poradcov a organizácie poskytujúce kariérové poradenstvo.

Hlasovanie: za – 35 hlasov, proti – 0 hlasov, zdržali sa – 0 hlasov

V rámci diskusie o zmenách vo Vnútornom poriadku ZKPRK bol podaný návrh na opravu paragrafu 6 o činnosti revízora – ten nemá žiadne doklady, ktoré by v prípade zmeny obsadenia tejto funkcie mal odovzdať svojmu nástupcovi, tie má len hospodár. Pripomienka bola do Vnútorného poriadku ZKPRK zapracovaná.

T. Šprlák predstavil grafické návrhy od grafika na značku certifikovaného poradcu. Zúčastnení sa najviac prikláňali k rozpracovaniu návrhov predložených ako C1 a C2.

**Uznesenie č. 7/2019**: Návrh Vnútorného poriadku, ktorý predstavil p. Tomáš Šprlák, predseda ZKPRK, prítomní delegáti VZ jednohlasne schválili.

Hlasovanie: za – 35 hlasov, proti – 0 hlasov, zdržali sa – 0 hlasov

**K bodu 6**

S návrhom plánu aktivít na rok 2019 vystúpil T. Šprlák. Najväčšia udalosť tohto roku bude Medzinárodný kongres IAEVG v Bratislave. Ide o najvýznamnejšie každoročné podujatie v oblasti kariérového poradenstva vo svete. Akcia sa organizuje v spolupráci s ďalšími českými a slovenskými partnermi. T. Šprlák predstavil aj rozpočet konferencie a spomenul úlohy spojené s organizáciou konferencie, ktoré treba riešiť: možnosti fundraisingu, komunikácia s dodávateľmi, mobilizácia a organizácia dobrovoľníkov priamo v čase konania konferencie, výzva k aktívnej účasti (vedenie workshopu, poster, prezentácia metód a nástrojov). V rámci fundraisingu sa uvažuje o firemných balíčkoch pri priamej finančnej podpore od istej výšky.

O slovo sa prihlásil p. P. Kmeť (BKS Úspech), ktorý vyhlásil, že pre členov, ktorí majú zaplatené členské za rok 2019 k 31. 3. 2019, ponúka zaplatenie účastníckeho poplatku na konferenciu.

Dohodlo sa, že Rada ZKPRK rozpošle e-mail členom ZKPRK s aktivitami, s ktorými treba pomôcť, okrem iného aj výzvu na zapojenie dobrovoľníkov.

Z radov členov prišiel návrh, aby sa využili siete, ktorými disponujú Centrá PPPaP, a ich kontakty na výchovných poradcov. Š. Hrivňáková zo ŠIOV podala návrh, že i ŠIOV môže vyzvať výchovných poradcov, aby sa do konferencie zapojili.

T. Šprlák uviedol, že v rámci rokovania s VÚDPaP a ÚPSVaR sa pokúsi ZKPRK o dohodu, aby účasť na konferencii bola vo vzdelávaní pre poradcov odporúčaná.

**K bodu č. 7**

Š. Grajcár krátko uviedol voľby predsedu, členov rady a revízora ZKPRK. Volí sa na dva roky, v roku 2021 budú ďalšie voľby. V októbri sa hlasovaním per rolam rozhodlo o predĺžení aktuálneho volebného obdobia najneskôr do 28. 2. 2019, aby sa hlasovanie o novom zložení orgánov združenia mohlo spojiť so Zimnou školou kariérového poradenstva. Za návrh predĺžiť funkčné obdobie hlasovala väčšina členov ZKPRK.

Volebnú komisiu tvoria podľa uznesenia č. 3/2019 p. Martinkovičová, p. Mašková, p. Kršková.

Návrhy na kandidátov na predsedu: Tomáš Šprlák. Nikto iný sa o pozíciu predsedu neuchádzal.

Návrhy na členov rady: Zuzana Záhradníková, Martin Martinkovič, Štefan Grajcár, Veronika Zibrinyová, Štefánia Hrivňáková, Tomáš Šprlák, Martin Kubiš, Zuzana Ševčíková, Peter Csóri.

Každý kandidát na člena rady sa stručne predstavil. Z. Ševčíková, ktorá bola na členku rady navrhnutá, sa poďakovala za dôveru, ale nomináciu odmietla.

**Uznesenie č. 10/2019/1**:

Delegáti VZ sa jednohlasne uzniesli na tajnej voľbe predsedu, ďalších členov Rady a revízora ZKPRK.

Hlasovanie: za – 35 hlasov, proti – 0 hlasov, zdržali sa – 0 hlasov

**Uznesenie č. 11/2019/2**:

Predsedom ZKPRK na volebné obdobie 2019 – 2021 bol zvolený p. Tomáš Šprlák, ktorý bol jediným kandidátom na túto funkciu, a to s počtom hlasov 35.

Výsledky volieb ďalších členov Rady:

**Uznesenie č. 12/2019/3**:

Za ďalších členov Rady ZKPRK boli zvolení (v poradí podľa počtu získaných hlasov):

* Veronika Zibrínyiová 34 hlasov
* Zuzana Záhradníková 33 hlasov
* Štefan Grajcár 32 hlasov
* Štefánia Hrivnáková 31 hlasov
* Martin Kubiš 31 hlasov
* Martin Martinkovič 29 hlasov

**Uznesenie č. 13/2019/4**:

Za revízorku ZKPRK bola zvolená p. Tatiana Hvizdošová, ktorá bola jedinou kandidátkou na túto funkciu, a to s počtom hlasov 34.

**K bodu 8**

Prítomným delegátom poďakoval za prejavenú dôveru novozvolený predseda ZKPRK Tomáš Šprlák.

Diskusia prebiehala priebežne k jednotlivým bodom programu.

**K bodu 9**

Schválené uznesenia sú uvedené v texte tejto zápisnice.

Opätovne zvolený predseda ZKPRK Tomáš Šprlák uzavrel valné zhromaždenie a poďakoval za účasť.

Zapísala: Mária Jaššová

Zápis overila: Silvia Čornaničová

V Bratislave dňa 11. 03. 2019



Tomáš Šprlák, predseda ZKPRK